Cena kryptomeny sa riadi iba trhom, ide tak o cenu čisto trhovú. Záleží jedine na dopyte a ponuke. Kým dopyt je premenný v závislosti na aktuálnej nálade kupujúcich, ponuka je u kryptomien obmedzená ťažbou. Kryptomeny nemôžu ťažiari predať viac, než sa jej vyťaží. Kryptomenu nemožno virtuálne „natlačiť“.
Uveďme ako príklad Bitcoin. S každým vyťaženým blokom, teda každých v priemere 10 minút, pribudne 12,5 nových Bitcoinov. Viac ich byť nemôže, tak je kryptomena naprogramovaná. Navyše dochádza k pravidelnému poleniu počtu novo vyťažených Bitcoinov. Budúce zníženie sa očakáva v júni 2020.
Cenu tak ťahá hore, prípadne dole dopyt trhu. Môže ísť napríklad o špekulácie traderov alebo o počet tzv. „hodlerov„, teda ľudí, ktorí kryptomenu držia dlhodobo a nepredávajú (tí cenu budú vždy zvyšovať).